open-index/open-wikipedia-markdown huggingface dataset:
หอนาฬิกา

[thumb|หอนาฬิกา, [รัฐออนแทรีโอ]]

[thumb|หอนาฬิกาในจังหวัด[อำนาจเจริญ ประเทศไทย]]

**หอนาฬิกา** () เป็นสิ่งก่อสร้างซึ่งประกอบด้วยหน้าปัดนาฬิกาตั้งแต่หนึ่งหน้าขึ้นไป นิยมสร้างไว้กับสถานที่สำคัญต่าง ๆ ทั้งที่เป็นหอโดด ๆ และผนวกกับอาคารอื่น โดยมากหอนาฬิกามักมีสี่หน้าปัด ภายในมีกลไกนาฬิกาสำหรับต่อเชื่อมกับหน้าปัดภายนอก บางทีอาจมีระฆัง เพื่อตีบอกเวลา ซึ่งอาจตีทุกชั่วโมง หรือตีเป็นระยะ

สำหรับหอนาฬิกาที่สูงที่สุดในโลกคือ นาฬิกาประจำตึกเอ็นทีที โดโคโม โยโยกิ (NTT DoCoMo Yoyogi Building) ที่กรุงโตเกียว ประเทศญี่ปุ่น ส่วนหอนาฬิกาสี่หน้าแบบไม่ตีระฆังที่ใหญ่ที่สุดในโลกคือหอนาฬิกาอัลเลน-แบร็ดเลย์ (Allen-Bradley Clock Tower) หอนาฬิกาสี่หน้าที่สูงที่สุดในโลก อยู่ที่กรุงวอร์ซอ
## ดูเพิ่ม
* บิกเบน

## อ้างอิง
ปกรณ์

**ปกรณ์** หมายถึง *เรื่อง คำอธิบาย การจัด งานประพันธ์ คัมภีร์ ตำรา หนังสือ* ในคำวัดทั่วไปใช้หมายถึงคัมภีรฺหรือหนังสือซึ่งเป็นงานประพันธ์เรื่องราวเกี่ยวกับพระพุทธศาสนา มีการจัดเรื่องและคำอธิบายไว้ชัดเจนสามรถอ้างเป็นหลักฐานหรือเป็นตำราได้ เช่น อภิธรรมปกรณ์ กถาวัตถุปกรณ์ เนตติปกรณ์ ปกรณ์วิเศษวิสุทธิมรรคเป็นต้น นอกจากนี้ยังใช้เรียกหนังสือในพระพุทธศาสนาที่แต่งเป็นภาษามคธหรือภาษาบาลีเท่านั้น ภาษาที่แต่งโดยภาษาอื่นไม่นิยมเรียกว่าปกรณ์

## อ้างอิง

* 

หมวดหมู่:ศาสนาพุทธ
หมวดหมู่:คำศัพท์ศาสนา
อภิญญา

**อภิญญา** แปลว่า *ความรู้ยิ่ง* หมายถึงปัญญาความรู้ที่สูงเหนือกว่าปกติ เป็นความรู้พิเศษที่เกิดขึ้นจากการอบรมจิตเจริญปัญญาหรือบำเพ็ญกรรมฐาน

**อภิญญา**ในคำวัดหมายถึงคุณสมบัติพิเศษของพระอริยบุคคลซึ่งเป็นเหตุให้มีอิทธิฤทธิ์ต่าง ๆ มี 6 อย่าง คือ
# **อิทธิวิธิ** แสดงฤทธิ์ได้ เช่น ล่องหนได้ เหาะได้ ดำดินได้
# **ทิพพโสต** มีหูทิพย์
# **เจโตปริยญาณ** กำหนดรู้ใจผู้อื่นได้
# **ปุพเพนิวาสานุสติญาณ** ระลึกชาติได้
# **ทิพพจักขุ** มีตาทิพย์
# **อาสวักขยญาณ** รู้การทำอาสวะให้สิ้นไป
อภิญญา 5 ข้อแรกเป็นของสาธารณะ (โลกียญาณ) ข้อ 6 มีเฉพาะในพระอริยบุคคล

ถ้าพบผู้แสดงฤทธิ์ได้ อย่าพึ่งหมายว่าผู้นั้นจะเป็นอริยบุคคล

## อ้างอิง

* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2548

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
รองพล เจริญพันธุ์

**รองพล เจริญพันธุ์** (10 กันยายน พ.ศ. 2490 – 2 กรกฎาคม พ.ศ. 2554) เป็นนักกฎหมายชาวไทย อดีตปลัดสำนักนายกรัฐมนตรี และอดีตเลขาธิการคณะรัฐมนตรี และเป็นผู้หนึ่งที่มีบทบาทในการปรับปรุงประมวลกฎหมายวิธิพิจารณาความอาญาของประเทศไทย เมื่อปี พ.ศ. 2522

## ประวัติ
รองพล เจริญพันธุ์ หรือ ดร.รองพล เจริญพันธุ์ จบการศึกษาระดับปริญญาเอกทางกฎหมายจากมหาวิทยาลัยโมนาช (Monash University) ประเทศออสเตรเลีย ในปี พ.ศ. 2518 

## การทำงาน
รองพล เจริญพันธุ์ เริ่มงานครั้งแรกในตำแหน่งอาจารย์สอนวิชาสอนวิชานิติปรัชญา ที่คณะนิติศาสตร์ มหาวิทยาลัยธรรมศาสตร์ เคยดำรงตำแหน่งสำคัญๆ ในสำนักงานคณะกรรมการกฤษฎีกาและสำนักนายกรัฐมนตรี เช่น เลขานุการกรรมการร่างกฎหมาย (2521-2528), ผู้อำนวยการกองกฎหมายต่างประเทศ (2528-2534), รองเลขาธิการคณะกรรมการกฤษฎีกา (2538-2543) รองปลัดสำนักนายกรัฐมนตรี (2543-2547)

ระหว่างที่ดำรงตำแหน่ง รองเลขาธิการคณะกรรมการกฤษฎีกา (นักบริหาร 10) ก็มีโอกาสได้เข้าเรียนหลักสูตรวิทยาลัยป้องกันราชอาณาจักร (วปอ.) รุ่นที่ 41 และรู้จักมักคุ้นกับคนดังจากแวดวงต่างๆ เช่น พล.อ.วินัย ภัททิยกุล ปลัดกระทรวงกลาโหม เลขาธิการคณะมนตรีความมั่นคงแห่งชาติ (คมช.) (ซึ่งขณะนั้นยังติดยศ พลโท และมีตำแหน่งเป็นเจ้ากรมข่าวทหาร) คุณหญิงจารุวรรณ เมณฑกา นายบวรศักดิ์ อุวรรณโณ พล.ต.ท.จงรัก จุฑานนท์ พล.อ.อ.ชลิต พุกผาสุก เป็นต้น

## เครื่องราชอิสริยาภรณ์

## อ้างอิง

หมวดหมู่:นักกฎหมายชาวไทย
หมวดหมู่:ข้าราชการพลเรือนชาวไทย
หมวดหมู่:ปลัดสำนักนายกรัฐมนตรีไทย
หมวดหมู่:เลขาธิการคณะรัฐมนตรีไทย
หมวดหมู่:สมาชิกสภานิติบัญญัติแห่งชาติ
หมวดหมู่:อาจารย์คณะนิติศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากโรงเรียนอัสสัมชัญ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
การค้าภายในอุตสาหกรรมเดียวกัน

**การค้าภายในอุตสาหกรรมเดียวกัน** () คือ การซื้อขายแลกเปลี่ยน,นำเข้าและส่งออกสินค้าประเภทเดียวกัน โดยสินค้านั้นอาจจะคล้ายคลึงกัน จนไปถึงระดับที่เหมือนกันทุกประการ เช่น รถยนต์ต่างยี่ห้อ,ผลส้มของแต่ละประเทศ
จากข้อมูลและงานวิจัยเชิงประจักษ์หลายชิ้นงาน ได้ลงความเห็นว่า การค้าภายในอุตสาหกรรมเดียวกันเริ่มมีบทบาทมากขึ้นเรื่อยๆ ซึ่งเป็นข้อวิพากษ์ทฤษฎีเศรษฐศาสตร์แบบดั้งเดิม หลายแนวคิด

## ชนิดของการค้าภายในอุตสาหกรรมเดียวกัน
* **การค้าภายในอุตสาหกรรมเดียวกันแบบแนวนอน** (horizontal intra-industry trade) คือ การค้าภายในอุตสาหกรรม โดยสินค้ามีความต่างกันโดยลักษณะ(differentiation in characteristics)
* **การค้าภายในอุตสาหกรรมเดียวกันแบบแนวดิ่ง** (vertical intra-indusry trade) คือ การค้าภายในอุตสาหกรรม โดยสินค้ามีความต่างกันโดยคุณภาพ(differentiation in quality) หรือ เรียกได้ว่า ความต่างทางด้านเทคโนโลยี

เมื่อเทียบกันแล้ว ในปัจจุบันนั้น อัตราส่วนของ การค้าภายในอุตสาหกรรมเดียวกันแบบแนวดิ่ง นั้น มีแนวโน้มเพิ่มขึ้นเรื่อยๆ

หมวดหมู่:เศรษฐศาสตร์ระหว่างประเทศ
พระเจ้าอัลเบร็ชท์ที่ 2 แห่งเยอรมนี

thumb|250px|พระเจ้าอัลเบร็ชท์ที่ 2 แห่งฮาพส์บวร์ค'''
**พระเจ้าอัลเบร็ชท์ที่ 2 แห่งเยอรมนี** หรือ **ดยุกอัลเบร็ชท์ที่ 5 แห่งออสเตรีย** (  -10 สิงหาคม พ.ศ. 1940 - 27 ตุลาคม พ.ศ. 1982) กษัตริย์แห่งโรมัน (ผู้ครองเยอรมนีภายใต้จักรวรรดิโรมันอันศักดิ์สิทธิ์) จากปี พ.ศ. 1981 จนเสด็จสวรรคตในปีถัดมา ทรงเป็นกษัตริย์แห่งโบฮีเมีย ฮังการี และเยอรมนี (ในพระปรมาภิไธยอัลเบร็ชท์ที่ 2)

## พระราชประวัติ
พระเจ้าอัลเบร็ชท์ที่ 2 แห่งเยอรมนี เสด็จพระราชสมภพที่กรุงเวียนนา ประเทศออสเตรีย เป็นพระโอรสของพระเจ้าอัลเบร็ชท์ที่ 4 แห่งออสเตรีย ทรงรับตำแหน่งเป็นดยุกแห่งออสเตรียต่อจากพระราชบิดาที่สิ้นพระชนม์ลงในปี พ.ศ. 1947 หลังจากทรงได้รับการศึกษาเป็นอย่างดีพอแล้วก็ได้ปกครองแคว้นออสเตรียเมื่อ พ.ศ. 1954 พระองค์ได้ให้ความช่วยเหลือจักรพรรดิ "ซิกกิสมุนด์" แห่งเยอรมนีสู้รบกับพวก "ฮุสไซตส์" และในปี พ.ศ. 1965 ได้ทรงอภิเศกสมรสกับพระนางเอลิซาเบทพระธิดาและมกุฎราชกุมารีของจักรพรรดิซิกิสมุด์ ซึ่งได้ยกราชสมบัติให้พระองค์ขึ้นครองราชย์แทนและราชาภิเษกเป็นกษัตริย์เมื่อ พ.ศ. 1981 แม้พระองค์จะขึ้นครองราชย์เป็นกษัตริย์แห่งโบฮีเมียใน 6 เดือนต่อมา แต่พระองค์ก็มิสามารถครองประเทศได้จริงๆ เนื่องด้วยสงครามกับพวกโบฮีเมีย ซึ่งมีชาวโปแลนด์ร่วมเป็นพันธมิตร  

เมื่อวันที่ 18 มีนาคม พ.ศ. 1981 พระองค์ได้รับการราชาภิเษกขึ้นเป็นจักรพรรดิแห่งเยอรมนี โดยที่พระองค์ไม่ได้แสวงหา ด้วยเหตุนี้พระองค์จึงกลายมาเป็นจักรพรรดิไปโดยปริยายโดยไม่ได้มีพิธีราชาภิเษกให้เป็น "จักรพรรดิแห่งจักรวรรดิโรมันอันศักดิ์สิทธิ์ หลังจากการรบเพื่อป้องกันฮังการีจากการโจมตีของพวกเติร์ก พระองค์ก็สวรรคตลงที่เมืองเนสเมลี ด้วยพระชนมายุเพียง 42 พรรษา 

พระเจ้าอัลเบร็ชท์ที่ 2 แห่งฮาพส์บวร์ค มีพระชนม์อยู่ในช่วงรัชสมัยของสมเด็จพระรามราชาธิราช และสมเด็จพระบรมราชาธิราชที่ 2(เจ้าสามพระยา) แห่งกรุงศรีอยุธยา

หมวดหมู่:บุคคลที่เกิดในปี พ.ศ. 1940
อ
อ
อ
อ
อ
หมวดหมู่:ไนต์ออฟเดอะการ์เตอร์
หมวดหมู่:บุคคลจากเวียนนา
ประมณฑ์ ผลาสินธุ์

พลเอก **ประมณฑ์ ผลาสินธุ์** (8 ตุลาคม พ.ศ. 2478 – 11 กรกฎาคม พ.ศ. 2563) เป็นนายทหารชาวไทย อดีตผู้บัญชาการทหารบก

## ประวัติ
พลเอกประมณฑ์ ผลาสินธุ์ เป็นบุตรของกมลกับวรรณะ ผลาสินธุ์ สมรสกับพลตรีหญิง คุณหญิงพวงเพ็ญ ผลาสินธุ์

### การศึกษา
* โรงเรียนสามัญ ที่โรงเรียนบ้านสมเด็จเจ้าพระยา
* พ.ศ. 2502 โรงเรียนนายร้อยพระจุลจอมเกล้า (หลักสูตร 5 ปี)
* พ.ศ. 2503 หลักสูตรจู่โจมและส่งทางอากาศ (นายทหาร) รุ่นที่ 1 
** อบรมการรบพิเศษ (นายทหาร) 
** ศึกษาประโยคครูมัธยม (ปม.) 
** หลักสูตรผู้บังคับหมวดเหล่าราบ รุ่นที่ 4
* พ.ศ. 2507 หลักสูตรทหารราบยานเกราะ รุ่นที่ 1  หลักสูตรผู้บังคับกองร้อยเหล่าราบ รุ่นที่ 26
* พ.ศ. 2508 หลักสูตรผู้บังคับกองพันเหล่าราบ รุ่นที่ 14
* พ.ศ. 2509 โรงเรียนเสนาธิการทหารบก หลักสูตรหลักประจำ ชุดที่ 45
* พ.ศ. 2521 วิทยาลัยการทัพบก หลักสูตรประจำ ชุดที่ 23
* พ.ศ. 2531 วิทยาลัยป้องกันราชอาณาจักร รุ่นที่ 31

### ประวัติรับราชการ
* พ.ศ. 2526 ผู้ช่วยเจ้ากรมยุทธการทหารบก
* พ.ศ. 2527 รองเจ้ากรมยุทธการทหารบก
* พ.ศ. 2528 เจ้ากรมยุทธการทหารบก และรับพระราชทานยศพลตรี
* พ.ศ. 2531 ผู้ช่วยเสนาธิการทหารบก ฝ่ายยุทธการ และรับพระราชทานยศพลโท
* พ.ศ. 2533 รองเสนาธิการทหารบก
* พ.ศ. 2535 เสนาธิการทหารบก และรับพระราชทานยศพลเอก
* พ.ศ. 2536 ผู้ช่วยผู้บัญชาการทหารบก
* พ.ศ. 2537 เสนาธิการทหาร และรับพระราชทานยศพลเอก (อัตราจอมพล)
* พ.ศ. 2538 ผู้บัญชาการทหารบก และรับพระราชทานยศพลเรือเอก, พลอากาศเอก

## ผลงานที่สำคัญ
* ได้กำหนดแนวความคิดในการเสริมสร้างกำลังกองทัพบก โดยกำหนดเป้าหมายในการพัฒนาโครงสร้างกองทัพให้กะทัดรัด ได้สมดุล มีความอ่อนตัว มีความพร้อมสามารถทำการรบได้อย่างต่อเนื่องและมีความทันสมัยในทุกด้าน
* ได้กำหนดแผนแม่บทในการพัฒนาหน่วย/เหล่าทหารราบ, ทหารม้า, ทหารปืนใหญ่, ทหารสื่อสาร และหน่วยบิน ปี 2540 - 2549
* ได้กำหนดแนวทางพัฒนาปรับปรุงระบบกำลังสำรองจากระบบ 3 : 3 : 4 ไปสู่ระบบ 1 : 1 : 1 : 3 และริเริ่มกำหนดแนวความคิดในการพัฒนาระบบกำลังสำรองไปสู่ระบบกำลังสำรองอาสาสมัคร
* ได้ริเริ่มและกำหนดแนวทางในการจัดตั้ง "หน่วยบัญชาการกำลังสำรอง" (นสร.)โดยกำหนดให้เป็นหน่วยงานที่มีเอกภาพในการรับผิดชอบระบบกำลังสำรองของกองทัพบกทั้งระบบ
* ได้จัดตั้ง "ศูนย์เทคโนโลยีทางทหารกองทัพบก" (ศทท.ทบ.) เพื่อรับผิดชอบงานด้านคอมพิวเตอร์ และระบบสารสนเทศของกองทัพบก

## เครื่องราชอิสริยาภรณ์
พล.อ. ประมณฑ์ ผลาสินธุ์ ได้รับพระราชทานเครื่องราชอิสริยาภรณ์ไทย และต่างประเทศ ดังนี้

### ไทย
 
 

### ต่างประเทศ

*  :
** พ.ศ. 2539 – 80x80px เหรียญปิงกัต จาซา เกมิลัง (เท็นเทรา)

## อ้างอิง

## แหล่งข้อมูลอื่น

หมวดหมู่:ทหารบกชาวไทย
หมวดหมู่:ผู้บัญชาการทหารบกของกองทัพไทย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากวิทยาลัยการทัพบก
หมวดหมู่:สมาชิกวุฒิสภาไทยแบบแต่งตั้ง

หมวดหมู่:ทหารในสงครามเวียดนาม
สมทัต อัตตะนันทน์

พลเอก **สมทัต อัตตะนันทน์** (5 พฤษภาคม พ.ศ. 2487) อดีตผู้บัญชาการทหารสูงสุด และผู้บัญชาการทหารบก รวมทั้งเคยดำรงตำแหน่งแม่ทัพภาคที่ 1 และราชองครักษ์พิเศษ

## ประวัติ
พล.อ. สมทัต อัตตะนันทน์ มีชื่อเดิมว่า "ชัยวัฒน์" เกิดเมื่อวันที่ 5 พฤษภาคม พ.ศ. 2487 ในค่ายทหาร ตำบลตะเคียนเลื่อน อำเภอเมืองนครสวรรค์ จังหวัดนครสวรรค์ เป็นบุตรของจอมพล เกรียงไกร อัตตะนันทน์ กับคุณหญิงกานดา อัตตะนันทน์  สมรสกับคุณหญิงศุภนภา อัตตะนันทน์ (จารุเสถียร) ธิดาของจอมพล ประภาส จารุเสถียร

## คุณวุฒิก่อนเข้ารับราชการ
* พ.ศ. 2503 : โรงเรียนเซนต์คาเบรียล ชั้น ม.6 
* พ.ศ. 2505 : โรงเรียนเตรียมทหาร ชั้นปีที่ 2
* พ.ศ. 2510 : โรงเรียนนายร้อยพระจุลจอมเกล้า ชั้นปีที่ 5

## วุฒิการศึกษาเมื่อรับราชการแล้ว
* พ.ศ. 2510 : หลักสูตรจู่โจม รุ่นที่ 14 โรงเรียนสงครามพิเศษ
* พ.ศ. 2510 : หลักสูตรชั้นนายร้อย รุ่นที่ 2 โรงเรียนทหารราบ ศูนย์การทหารราบ
* พ.ศ. 2511 : หลักสูตรโดดร่ม รุ่นที่ 40 โรงเรียนสงครามพิเศษ
* พ.ศ. 2514 : หลักสูตรภาษาอังกฤษและอาวุธนำวิถี รุ่นที่ 1/14 กรมยุทธศึกษาทหารบก
* พ.ศ. 2515 : หลักสูตรชั้นนายพัน ค่ายเบนนิ่ง (ประเทศสหรัฐอเมริกา) 
* พ.ศ. 2516 : หลักสูตรหลักประจำ ชุดที่ 53 โรงเรียนเสนาธิการทหารบก
* พ.ศ. 2524 : หลักสูตรการรบร่วมอากาศพื้นดิน รุ่นที่ 63 โรงเรียนการรบร่วม กองบัญชาการควบคุมการปฏิบัติทางอากาศ
* พ.ศ. 2524 : หลักสูตรเสนาธิการทหาร รุ่นที่ 23 วิทยาลัยเสนาธิการทหาร
* พ.ศ. 2534 : หลักสูตร วทอ.สอส.รุ่นที่ 26 วิทยาลัยการทัพอากาศ
* พ.ศ. 2540 : หลักสูตรการป้องกันราชอาณาจักรภาครัฐร่วมเอกชน รุ่นที่ 10 วิทยาลัยป้องกันราชอาณาจักร (วปรอ. 4010)

## เครื่องราชอิสริยาภรณ์

### เครื่องราชอิสริยาภรณ์ไทย
พลเอก สมทัต อัตตะนันทน์ ได้รับพระราชทานเครื่องราชอิสริยาภรณ์ ดังนี้

### ต่างประเทศ

*  :
** พ.ศ. 2546 - 80x80px เครื่องราชอิสริยาภรณ์ดาวขั้วโลก ชั้นทวีตริตาภรณ์

*  :
** พ.ศ. 2547 - 80x80px เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน

## อ้างอิง

หมวดหมู่:บุคคลจากอำเภอเมืองนครสวรรค์
หมวดหมู่:ทหารบกชาวไทย
หมวดหมู่:ผู้บัญชาการทหารสูงสุดไทย
หมวดหมู่:ผู้บัญชาการทหารบกของกองทัพไทย
หมวดหมู่:สมาชิกสภานิติบัญญัติแห่งชาติ
หมวดหมู่:บุคคลจากโรงเรียนเซนต์คาเบรียล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายหน้า)
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.4
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:แม่ทัพภาคที่ 1
หมวดหมู่:ผู้บัญชาการโรงเรียนนายร้อยพระจุลจอมเกล้า
หมวดหมู่:ผู้ได้รับรางวัลเกียรติยศจักรดาว
องศาโรเมอร์

thumb|upright|เทอร์โมมิเตอร์เก่าในร้านขายยาที่กรุงเวียนนาแสดงอุณหภูมิในหน่วยองศาโรเมอร์
**องศาเรโอมูร์** (; ย่อ:°Ré, °Re, °R) หรือในไทยนิยมเรียกว่า **องศาโรเมอร์** คือหน่วยวัดอุณหภูมิที่คิดค้นขึ้นโดยเรอเน อ็องตวน แฟร์โชล เดอ เรโอมูร์ (René Antoine Ferchault de Réaumur) นักวิทยาศาสตร์และนักประดิษฐ์ชาวฝรั่งเศส ในปี ค.ศ. 1731 โดยกำหนดให้จุดเยือกแข็งของน้ำอยู่ที่ 0 องศาโรเมอร์ และจุดเดือดของน้ำอยู่ที่ 80 องศาโรเมอร์ ดังนั้นช่วงอุณหภูมิ 1 องศาโรเมอร์จะเท่ากับ 1.25 องศาเซลเซียสหรือเคลวิน

เทอร์โมมิเตอร์ของเรโอมูร์นั้นจะบรรจุแอลกอฮอล์เจือจางและมีหลักการคือกำหนดให้อุณหภูมิจุดเยือกแข็งของน้ำอยู่ที่ 0 องศา และขยายตัวไปตามท่อเป็นทีละองศาซึ่งคือเศษหนึ่งส่วนพันของปริมาตรที่บรรจุไว้ในกระเปาะของหลอด ณ จุดศูนย์องศา เขาเสนอว่าคุณภาพของแอลกอฮอล์ที่ใช้นั้นจะต้องเริ่มเดือดที่ 80 องศาโรเมอร์ นั่นคือ เมื่อปริมาตรแอลกอฮอล์ได้ขยายตัวไป 8% เรโอมูร์เลือกแอลกอฮอล์แทนที่จะใช้ปรอทเพราะขณะที่ขยายตัวจะเห็นได้ชัดเจนกว่า แต่ปัญหาที่พบคือ เทอร์โมมิเตอร์รุ่นดั้งเดิมของเขานั้นดูเทอะทะ และจุดเดือดที่ต่ำของแอลกอฮอล์ก็ไม่ค่อยมีประโยชน์ในการใช้งานจริงเท่าใดนัก ผู้ผลิตอุปกรณ์มักจะหันไปเลือกใช้ของเหลวชนิดอื่น แล้วใช้อุณหภูมิ 80 องศาโรเมอร์เพื่อระบุจุดเดือดของน้ำแทน ซึ่งสร้างความสับสนให้กับผู้ใช้งาน

ในปี ค.ศ. 1772 ฌ็อง-อ็องเดร เดอลุก (Jean-André Deluc) ได้ศึกษาสสารหลายชนิดที่มีการใช้ในเทอร์โมมิเตอร์หลังจากที่มีทฤษฎีใหม่ ๆ ที่เกี่ยวกับความร้อน และได้ข้อสรุปว่าเทอร์โมมิเตอร์ที่ใช้ปรอทนั้นเหมาะสมกับการใช้งานที่สุด เช่นว่า หากนำน้ำในปริมาณที่เท่า ๆ กันสองส่วน ณ อุณหภูมิ ก และ ข มาเทรวมกันแล้ว อุณหภูมิสุดท้ายที่วัดได้จะเป็นค่ากึ่งกลางระหว่าง ก และ ข พอดี และความสัมพันธ์นี้จะเกิดขึ้นก็ต่อเมื่อทำการวัดด้วยปรอทเท่านั้น นับแต่คริสต์ศตวรรษที่ 18 เป็นต้นมา ปรอทก็ถูกนำมาใช้อย่างแพร่หลาย 

## ประวัติการใช้งาน
thumb|left|ภาพโดยชาร์ล โฌแซ็ฟ มีนาร์ ประกอบข้อมูลการรุกรานรัสเซียโดยฝรั่งเศสใน ค.ศ. 1812 กราฟแนวนอนทางด้านล่าง อ่านจากซ้ายไปขวา ระบุอุณหภูมิในระหว่างที่กองทัพยกกลับมาจากรัสเซีย ในสเกลองศาโรเมอร์ที่ต่ำกว่าจุดเยือกแข็ง
ในอดีตการใช้หน่วยวัดองศาโรเมอร์ได้ถูกใช้อย่างมากในทวีปยุโรป โดยเฉพาะในประเทศฝรั่งเศส เยอรมนี และรัสเซีย
แต่ภายหลังจาก ค.ศ.1790 ประเทศฝรั่งเศสก็หันมาใช้องศาเซลเซียสในหน่วยวัดแทนองศาโรเมอร์

ปัจจุบันการใช้องศาโรเมอร์ยังถูกใช้งานในการวัดอุณหภูมิของนมในกระบวนการผลิตเนยในประเทศอิตาลี

## ตารางเปรียบเทียบหน่วยวัดอุณหภูมิ

## อ้างอิง

## แหล่งข้อมูลอื่น
* เครื่องแปลงหน่วยอุณหภูมิ

หมวดหมู่:หน่วยวัดอุณหภูมิ
วอลิสและฟูตูนา

**วอลิสและฟูตูนา** (; ; ภาษาฟากาอูเวอาและภาษาฟูตูนา: Uvea mo Futuna) หรือชื่อทางการว่า **ดินแดนหมู่เกาะวอลิสและฟูตูนา** (; ) เป็นอาณานิคมของประเทศฝรั่งเศส มีพื้นที่ทั้งหมด 264 ตารางกิโลเมตร ประกอบด้วย 2 หมู่เกาะคือ
# หมู่เกาะวอลิส (อูเวอา) ทางตอนเหนือ ประกอบไปด้วยเกาะวอลิส
# หมู่เกาะฟูตูนา (หมู่เกาะฮูร์น) ทางตอนใต้ประกอบไปด้วยเกาะฟูตูนาและเกาะอะโลฟี

หมู่เกาะเหล่านี้ตั้งอยู่ในตอนใต้ของมหาสมุทรแปซิฟิก ระหว่างประเทศฟีจีกับประเทศซามัว ตั้งแต่ปี พ.ศ. 2546 มีฐานะเป็นอาณานิคมโพ้นทะเลของฝรั่งเศส (overseas collectivity) โดยระหว่างปี พ.ศ. 2504 - พ.ศ. 2546 วอลิสและฟูตูนามีฐานะเป็นดินแดนโพ้นทะเล (overseas territory) ดินแดนนี้ยังเป็นที่ตั้งของอาณาจักรถึง 3 กษัตริย์ 3 อาณาจักร คือ 
* สมเด็จพระราชาธิบดีโตมาซี กูลิโมเอโตเกที่ 2 แห่งอาณาจักรอุเวอา 
* สมเด็จพระราชาธิบดีโซอาเน ปาติตา ไมตูกู แห่งอาณาจักรตูอา (อาโล) 
* สมเด็จพระราชาธิบดีวีเซสิโอ โมเอลิกู แห่งอาณาจักรซิกาเว

## ภูมิศาสตร์

## ประวัติศาสตร์

[right|thumb|350px|ซากปรักหักพังของ [ตาลีตูมู|ป้อมปราการตาลีตูมู.]]

## การเมืองการปกครอง

### การบริหาร

## กองทัพ

### กองกำลังกึ่งทหาร

## เศรษฐกิจ

### การขนส่ง
## ประชากรศาสตร์

### ประชากร

ประชากรทั้งหมดของดินแดนนี้จากการสำรวจสำมะโนประชากรเมื่อเดือนกรกฎาคม ค.ศ. 2023 มีจำนวน 11,151 คน (ร้อยละ 72.5 บนเกาะวอลิส และร้อยละ 27.5 บนเกาะฟูตูนา) ลดลงจาก 14,944 คนในการสำรวจสำมะโนประชากรเมื่อเดือนกรกฎาคม ค.ศ. 2003 ประชากรส่วนใหญ่มีเชื้อสายโพลินีเซีย โดยมีประชากรกลุ่มน้อยเพียงเล็กน้อยที่เกิดในฝรั่งเศสแผ่นดินใหญ่หรือมีเชื้อสายฝรั่งเศสยุโรป

การขาดแคลนโอกาสทางเศรษฐกิจนับตั้งแต่ช่วงทศวรรษ 1950 ได้ผลักดันให้ชาววอลิสและฟุตูนาวัยหนุ่มสาวจำนวนมากต้องอพยพไปยังนิวแคลิโดเนีย ซึ่งเป็นดินแดนของฝรั่งเศสที่มั่งคั่งกว่า โดยในฐานะพลเมืองฝรั่งเศส พวกเขามีสิทธิตามกฎหมายที่จะเข้าไปตั้งถิ่นฐานและทำงานได้ ตั้งแต่ช่วงกลางทศวรรษ 2000 เป็นต้นมา การอพยพได้พุ่งสูงขึ้นเพื่อตอบสนองต่อความตึงเครียดทางการเมืองบนเกาะหลักอย่างวอลิส (อูเวอา) ซึ่งเกิดจากความบาดหมางระหว่างตระกูลขุนนางที่เป็นปรปักษ์กัน โดยแต่ละฝ่ายต่างสนับสนุนกษัตริย์คนละองค์ ผู้อพยพเริ่มตั้งถิ่นฐานไม่เพียงแค่ในนิวแคลิโดเนียเท่านั้น แต่ยังอพยพไปไกลถึงฝรั่งเศสแผ่นดินใหญ่อีกด้วย ในการสำรวจสำมะโนประชากรของนิวแคลิโดเนียปี ค.ศ. 2019 มีผู้อยู่อาศัยในนิวแคลิโดเนียจำนวน 22,520 คน (ไม่ว่าจะเกิดในนิวแคลิโดเนียหรือเกิดในวอลิสและฟูตูนา) ระบุว่าตนเองมีเชื้อสาย "วอลิสและฟูตูนา" ซึ่งคิดเป็นจำนวนเกือบสองเท่าของประชากรทั้งหมดในวอลิสและฟูตูนา

#### ประชากรในอดีต

### เชื้อชาติ

### ภาษา

### ศาสนา
 

### กีฬา

## วัฒนธรรม

## อ้างอิง

## แหล่งข้อมูลอื่น

*Official website of the French Administrateur supérieur de Wallis-et-Futuna 
*''Wallis-et-Futuna La 1ère'' – Online news
*
*GigaCatholic
*Map of Wallis and Futuna, with district boundaries 
*Information about Wallis and Futuna 

หมวดหมู่:ประเทศในเขตโอเชียเนีย
หมวดหมู่:อาณานิคมโพ้นทะเลของประเทศฝรั่งเศส
หมวดหมู่:อดีตอาณานิคมในเขตโอเชียเนีย
หมวดหมู่:เกาะในเขตโอเชียเนีย
หมวดหมู่:รัฐและดินแดนที่ก่อตั้งในปี พ.ศ. 2504
หมวดหมู่:พอลินีเชีย
หมู่เกาะโคโคส (คีลิง)

**ดินแดนหมู่เกาะโคโคส (คีลิง)** () หรือโดยย่อว่า **หมู่เกาะโคโคส (คีลิง)** (; ; ) เป็นหมู่เกาะเล็ก ๆ ในมหาสมุทรอินเดีย มีพื้นที่เพียง 14 ตารางกิโลเมตร เป็นดินแดนส่วนนอกของประเทศออสเตรเลีย ตั้งอยู่ระหว่างประเทศออสเตรเลียกับประเทศศรีลังกา ใกล้กับเกาะสุมาตราของประเทศอินโดนีเซีย จัดอยู่ในภูมิภาคเอเชียตะวันออกเฉียงใต้และเขตซีกโลกใต้ เดิมดินแดนแห่งนี้มีชื่อว่า **หมู่เกาะโคโคส** หรือ **หมู่เกาะคีลิง** แต่หลังถูกรวมเข้ากับประเทศออสเตรเลียเมื่อ ค.ศ. 1955 ดินแดนแห่งนี้จึงถูกเรียกด้วยทั้งสองชื่อตั้งแต่นั้น

ดินแดนประกอบไปด้วยอะทอลล์ 2 แห่ง และเกาะปะการัง 27 แห่ง ในจำนวนนี้มีเพียงสองเกาะเท่านั้นที่มีคนอาศัย คือเกาะเวสต์และเกาะโฮม มีประชากรราว 600 คน ส่วนใหญ่เป็นชาวมลายูโคโคส นับถือศาสนาอิสลาม และใช้ภาษามลายูถิ่นเป็นภาษาแม่

## เชิงอรรถ
### หมายเหตุ

### อ้างอิง

## แหล่งข้อมูลอื่น

* Shire of Cocos (Keeling) Islands homepage
* Cocos (Keeling) Islands Tourism website 

หมวดหมู่:ประเทศในเขตโอเชียเนีย
หมวดหมู่:กลุ่มเกาะในมหาสมุทรอินเดีย
หมวดหมู่:กลุ่มเกาะในประเทศออสเตรเลีย
*
หมวดหมู่:สิงคโปร์ภายใต้การปกครองของสหราชอาณาจักร
ค
ล็อกฮีด T-33

**ล็อกฮีด T-33 ชูตติงสตาร์** (Lockheed T-33 Shooting Star) เป็นเครื่องบินฝึกไอพ่นความเร็วใต้เสียงของสหรัฐ ผลิตโดยบริษัท Lockheed และทำการบินครั้งแรกในปี 1948 ถูกพัฒนามาจาก Lockheed P-80/F-80 โดยเริ่มต้นในชื่อ TP-80C/TF-80C ระหว่างการพัฒนา ก่อนจะได้รับการกำหนดชื่อเป็น T-33A สำหรับกองทัพเรือสหรัฐ เครื่องรุ่นนี้ถูกใช้งานครั้งแรกในชื่อ TO-2 ต่อมาเปลี่ยนเป็น TV-2 และหลังปี 1962 ถูกกำหนดใหม่เป็น T-33B

ผู้ใช้งานรายสุดท้ายของ T-33 คือกองทัพอากาศโบลิเวีย ซึ่งปลดประจำการเครื่องบินรุ่นนี้ในเดือนกรกฎาคม 2017 หลังจากประจำการมานานถึง 44 ปี

## รายละเอียด T-33 ชูตติงสตาร์
ข้อมูลจำเพาะ 
* **ผู้สร้าง** บริษัทล็อกฮีด แอร์คราฟท์ (สหรัฐอเมริกา)
* **ประเภท** เจ๊ตฝึก 2 ที่นั่งเรียงกัน
* **เครื่องยนต์** เทอร์โบเจ๊ตอัลลิสัน เจ-33-เอ-35 ให้แรงขับสถิต 2,360 กิโลกรัม ไม่มีสันดาปท้าย 1 เครื่อง
* **กางปีก** 11.85 เมตร
* **สูง** 3.55 เมตร
* **พื้นที่ปีก** 22.02 ตารางเมตร
* **น้ำหนักเปล่า** 3,810 กิโลกรัม
* **น้ำหนักวิ่งขึ้น** 5,432 กิโลกรัม
* **อัตราเร็วขั้นสูง** 874 กิโลเมตร/ชั่วโมง ที่ระยะสูง 7,620 เมตร
* **อัตราเร็วเดินทาง** 644 กิโลเมตร/ชั่วโมง
* **อัตราไต่ถึงระยะสูง** 7,620 เมตร 6 นาที 30 วินาที
* **เพดานบินใช้งาน** 14,480 เมตร
* **บินทน** 3.12 ชั่วโมง
* **พิสัยบิน** 2,093 กิโลเมตร
* **อาวุธ** ปืนกลอากาศ ขนาด 0.50 นิ้ว 2 กระบอก

## อ้างอิง

หมวดหมู่:เครื่องบินล็อกฮีด
หมวดหมู่:เครื่องบินฝึก
มหาวิทยาลัยแห่งชาติไต้หวัน

**มหาวิทยาลัยแห่งชาติไต้หวัน** (, กั๋วลี่ไถวานต้าเสวีย นิยมเรียกย่อว่า ไถต้า;  ย่อว่า NTU) เป็นมหาวิทยาลัยวิจัยแห่งชาติที่มีชื่อเสียงมากสุดในไต้หวันมีวิทยาเขตกลางตั้งอยู่ในนครไทเป จากการรายงานของคอกโครัลลีไซมอนส์ ประจำปี ค.ศ. 2020 มหาวิทยาลัยแห่งชาติไต้หวันได้รับการจัดอันดับให้อยู่อันดับที่ 1 ของไต้หวัน และอันดับที่ 69 ของโลก

## ประวัติ
300px|right|thumb|อาคารหอสมุดกลางมหาวิทยาลัยแห่งชาติไต้หวัน เป็นอาคารที่ตั้งอยู่บริเวณปลายจุดแกนถนนหลักของมหาวิทยาลัย
ก่อนสิ้นสุดสงครามโลกครั้งที่สอง มหาวิทยาลัยเป็นที่รู้จักในชื่อ**มหาวิทยาลัยจักรวรรดิไทโฮกุ**(臺北帝國大學 ; Taihoku Imperial University) เป็นหนึ่งในเก้ามหาวิทยาลัยจักรวรรดิ (Imperial University) ของจักรวรรดิญี่ปุ่น(大日本帝国) ก่อตั้งโดยรัฐบาลญี่ปุ่นเมื่อ ค.ศ. 1928 โดยมีคณะศิลปศาสตร์และกฎหมาย และคณะวิทยาศาสตร์และการเกษตร เป็นคณะแรกตั้ง ต่อมาได้มีการจัดตั้งคณะวิศวกรรมศาสตร์และคณะแพทย์ศาสตร์เพิ่มขึ้นเพื่อรองรับจำนวนนักศึกษาที่เพิ่มขึ้น   
หลังสงครามโลกครั้งที่ 2 สิ้นสุดลง รัฐบาลจีนคณะชาติพรรคก๊กมินตั๋งได้เข้ามามีบทบาทต่อการจัดการเรียนการสอน เปลี่ยนชื่อจากมหาวิทยาลัยจักรววรดิ์ไทโฮกุเป็น **มหาวิทยาลัยแห่งชาติไต้หวัน** เมื่อวันที่ 15 พฤศจิกายน พ.ศ. 2488 หลังจากที่ญี่ปุ่นพ่ายแพ้สงครามและก๊กมินตั๋งย้ายมาตั้งหลักที่เกาะไต้หวัน มหาวิทยาลัยแห่งชาติไต้หวัน เป็นสถาบันอุดมศึกษาชั้นนำของไต้หวัน ตั้งอยู่ใจกลางกรุงไทเป มหาวิทยาลัยเป็นลำดับหนึ่งจากการสอบแข่งขันของเด็กมัธยมปลายทั่วไต้หวัน  และมีศิษย์เก่ามากมายที่มีชื่อเสียง ปัจจัยเหล่านี้ล้วนเอื้อให้มหาวิทยาลัยแห่งชาติไต้หวันเป็นมหาวิทยาลัยที่โดดเด่นและได้รับการยอมรับในสังคมไต้หวัน

## วิทยาลัย/สาขาวิชาที่เปิดสอน
[thumb|300px| ร.พ มหาวิทยาลัยแห่งชาติไต้หวัน อาคารสถาปัตยกรรมมรดกจากอาณานิคมของ[ญี่ปุ่น ]]
รวมทั้งสิ้น 11 วิทยาลัย 54 ภาควิชา 105 หลักสูตรบัณฑิตศึกษา
*วิทยาลัยศิลปศาสตร์
*วิทยาลัยวิทยาศาสตร์
*วิทยาลัยสังคมศาสตร์
*วิทยาลัยแพทยศาสตร์
*วิทยาลัยวิศวกรรมศาสตร์
*วิทยาลัยทรัพยากรชีวภาพและการเกษตร
*วิทยาลัยการจัดการ
*วิทยาลัยสาธารณสุขศาสตร์
*วิทยาลัยวิศวกรรมไฟฟ้าและวิทยาการคอมพิวเตอร์
*วิทยาลัยนิติศาสตร์
*วิทยาลัยวิทยาศาสตร์สุขภาพ

## ศิษย์เก่าที่มีชื่อเสียง
*ไช่ อิงเหวิน ประธานาธิบดีไต้หวัน (2016-2024)
*Yuan Tseh Lee นักวิทยาศาสตร์รางวัลโนเบลสาขาเคมี
*หม่า อิงจิ่ว อดีตประธานาธิบดีไต้หวัน (2008-2016)
*เฉิน ฉุ่ยเปี่ยน อดีตประธานาธิบดีไต้หวัน (2000-2008)
* ลี เติงฮุย อดีตประธานาธิบดีไต้หวัน (1988-2000)
*วิกรม กรมดิษฐ์ นักธุรกิจชาวไทย

## อ้างอิง

หมวดหมู่:สถาบันอุดมศึกษาในไต้หวัน
หมวดหมู่:สมาคมมหาวิทยาลัยภาคพื้นแปซิฟิก
คงศักดิ์ วันทนา

พลอากาศเอก **คงศักดิ์ วันทนา** (เกิด 30 กรกฎาคม พ.ศ. 2488)  เป็นนายทหารชาวไทย อดีตรัฐมนตรีว่าการกระทรวงมหาดไทย ในรัฐบาลทักษิณ ชินวัตร อดีตผู้บัญชาการทหารอากาศ และอดีตนายทหารราชองครักษ์พิเศษ

## ประวัติ

### ชีวิตส่วนตัว
พล.อ.อ. คงศักดิ์ ครองตัวเป็นโสดหลังจากภรรยาเสียชีวิตนานหลายปี หลังจากดำรงตำแหน่งผู้บัญชาการทหารอากาศไม่นานก็สมรสกับสลิลลาวัลย์ ศิริวงศ์ ณ อยุธยา เพื่อนสนิทของคุณหญิงพจมาน ณ ป้อมเพชร ก่อนรับตำแหน่งรัฐมนตรีว่าการกระทรวงมหาดไทยในรัฐบาลทักษิณ ชินวัตร

### การศึกษา
คงศักดิ์ จบการศึกษาจากโรงเรียนจ่าอากาศ รุ่น 2505 โรงเรียนนายเรืออากาศ รุ่นที่ 12 โรงเรียนนายทหารชั้นผู้บังคับฝูง รุ่นที่ 38 โรงเรียนเสนาธิการทหารอากาศ รุ่นที่ 26 วิทยาลัยการทัพอากาศ รุ่นที่ 25 วิทยาลัยป้องกันราชอาณาจักร รุ่นที่ 39

## หน้าที่การงาน
คงศักดิ์ ตำแหน่งหน้าที่ราชการประกอบด้วยผู้อำนวยการกองนโยบายและแผน กรมยุทธการทหารอากาศ เสนาธิการโรงเรียนการบิน รองผู้บัญชาการโรงเรียนการบิน รองเจ้ากรมส่งกำลังบำรุงทหารอากาศ ผู้ช่วยเจ้ากรมส่งกำลังบำรุงทหาร เสนาธิการกองบัญชาการสนับสนุนทหารอากาศ ผู้ช่วยเสนาธิการทหารอากาศฝ่ายยุทธบริการ

นอกจากนี้ยังมีตำแหน่งอื่นๆ ที่สำคัญ เช่น ตุลาการทหารสูงสุด ประธานกรรมการ บริษัทวิทยุการบินแห่งประเทศไทย กรรมการบริษัท ท่าอากาศยานไทย จำกัด (มหาชน) ประธานกรรมการบริษัท อุตสาหกรรมการบิน จำกัด
และได้รับการยกย่องจากกระทรวงกลาโหมเรื่องการบริจาคเงิน 1 ล้านบาท ให้โรงพยาบาลภูมิพลอดุลยเดช

### งานการเมือง
คงศักดิ์ ได้รับตำแหน่งรัฐมนตรีว่าการกระทรวงมหาดไทย ในรัฐบาลทักษิณ ชินวัตร 2 แทนพลตำรวจเอก ชิดชัย วรรณสถิตย์ เมื่อวันที่ 2 สิงหาคม พ.ศ. 2548 จนกระทั่งถูกรัฐประหารในวันที่ 19 กันยายน พ.ศ. 2549

## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

*  :
** พ.ศ. 2546 – 80x80px เครื่องราชอิสริยาภรณ์ดาวขั้วโลก ชั้นทวีตริตาภรณ์
*  :
** พ.ศ. 2547 – 80x80px เครื่องราชอิสริยาภรณ์ออเรนจ์-นัสเซา ชั้นนายทัพ
* :
**พ.ศ. 2548 – 80x80px เครื่องราชอิสริยาภรณ์เกปาห์ลาวานัน อังคะตัน เต็นเตรา ชั้นที่ 1

## อ้างอิง

* ประวัติจากเว็บไซต์กองทัพอากาศไทย 

หมวดหมู่:รัฐมนตรีว่าการกระทรวงมหาดไทยไทย
หมวดหมู่:ทหารอากาศชาวไทย
หมวดหมู่:พลอากาศเอกชาวไทย
หมวดหมู่:พลอากาศโทชาวไทย
หมวดหมู่:ผู้บัญชาการทหารอากาศไทย
หมวดหมู่:บุคคลจากโรงเรียนนายเรืออากาศนวมินทกษัตริยาธิราช
หมวดหมู่:บุคคลจากโรงเรียนเสนาธิการทหารอากาศ
หมวดหมู่:บุคคลจากวิทยาลัยการทัพอากาศ
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ภ.ป.ร.5
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:ผู้ได้รับรางวัลเกียรติยศจักรดาว
ชิไน

thumb|ชิไน
**ชิไน** หรือ **ดาบไม้ไผ่** () เป็นดาบที่ใช้ฝึกเค็นโดกันในโรงฝึกสมัยโบราณของประเทศญี่ปุ่น ตัวดาบจะทำด้วยไม้ไผ่ทั้งเล่มใช้ในการฝึกเค็นโดและแข่งขันเค็นโดในสมัยโบราณ

หมวดหมู่:ดาบ
สะพานซิดนีย์ฮาร์เบอร์

[thumb|สะพานฮาร์เบอร์ มุมมองจาก[โรงละครซิดนีย์|ซิดนีย์โอเปร่า]]
thumb|สะพานซิดนีย์ฮาร์เบอร์
**สะพานฮาร์เบอร์** () มีโครงสร้างผิวจราจรพาดผ่านโครงเหล็กถักรูปโค้ง (แบบ Trussed Through Arch) ตั้งอยู่บนอ่าวซิดนีย์ กลางเมืองซิดนีย์ ประเทศออสเตรเลีย เป็นสะพานระนาบเดี่ยว ที่ใหญ่ที่สุดในโลก สร้างขึ้นในช่วงเศรษฐกิจตกต่ำในทศวรรษ 1930 เพื่อเป็นสัญลักษณ์แห่งความหวัง เปิดใช้ในปีค.ศ. 1932 

## แหล่งข้อมูลอื่น
* http://www.sydneyharbourbridge.info/เว็บไซต์ซิดนีย์ฮาร์เบอร์บริดจ์อินโฟ
* Building the Sydney Harbour Bridge Author: John Nicholson ISBN 1-86508-259-7

หมวดหมู่:สิ่งก่อสร้างในซิดนีย์
หมวดหมู่:สะพานในประเทศออสเตรเลีย
บึงโขงหลง

**บึงโขงหลง** () เป็นบึงน้ำจืดในจังหวัดบึงกาฬ มีพื้นที่อยู่ในเขตอำเภอเซกาและอำเภอบึงโขงหลง

## ลักษณะทางภูมิศาสตร์

บึงโขงหลงเป็นแหล่งน้ำจืดปิดรูปเขาวัวแคบ ๆ เกิดขึ้นจากคลองและลำธารหลายสายไหลมารวมกัน บึงมีความยาวประมาณ 13 กิโลเมตร มีความลึกเฉลี่ย 50-100 เซนติเมตร โดยจุดที่ลึกที่สุดมีความลึก 6 เมตร มีพื้นที่กว่า 8,062 ไร่ หรือ (12.89 ตารางกิโลเมตร) ถือว่าเป็นส่วนหนึ่งของที่ราบแม่น้ำสงคราม ซึ่งเป็นบริเวณที่น้ำไหลออกจากบึงก่อนไหลลงสู่แม่น้ำโขง ในบึงมีเกาะแก่งอยู่มากมาย เช่น ดอนแก้ว ดอนโพธิ์ ดอนน่อง ดอนสวรรค์ บนเกาะแก่งเหล่านี้เป็นป่าดิบแล้งที่อุดมสมบูรณ์ ริมบึงมีเขื่อนเพื่อป้องกันตลิ่งพัง และมีประตูน้ำอยู่ที่ปลายสุดทางทิศใต้ของบึง พื้นที่โดยรอบส่วนใหญ่เป็นที่ราบ แต่มีเนินสลับขึ้นลงอยู่บ้าง มีชุมชนเมืองตั้งอยู่ด้านปลายสุดทางทิศใต้ของบึง และพื้นที่รอบบึงส่วนใหญ่ถูกใช้เพื่อทำนาข้าว

## ความหลากหลายทางชีวภาพ

พื้นที่รอบ ๆ บึงมีพืชขึ้นอยู่หลายชนิด เช่น ยาง ตะแบกแดง ประดู่ป่า ตะเคียนทอง ส่วนบนเกาะแก่งในบึงจะพบหว้า ไทร มะเดื่อ และตะแบกนา ป่าดิบแล้งบนดอนสวรรค์ประกอบไปด้วยไม้ยืนต้นอย่างตะแบก กระบก แสมขาว พญาสัตบรรณ กันเกรา กระบาก กกสามเหลี่ยม

ริมฝั่งบึงบริเวณที่เป็นป่าและทุ่งหญ้าจะเป็นแหล่งวางไข่ของนกหลายชนิด ในบริเวณบึงพบนกอย่างน้อย 29 ชนิด โดยเป็นจำพวกนกเป็ดน้ำและนกชายน้ำ 27 ชนิด จากนกทุกชนิดที่พบ จะมีอยู่ 3 ชนิดที่เป็นนกประจำถิ่น ที่เหลืออีก 26 ชนิดเป็นนกอพยพ โดยมีนกที่อยู่ในภาวะถูกคุกคามระดับนานาชาติ คือ เป็ดดำหัวดำ ส่วนนกที่มีความสำคัญระดับชาตินั้น มีนกที่อยู่ในภาวะใกล้สูญพันธุ์ไปจากประเทศไทย คือ นกกระสาแดง นกที่อยู่ในภาวะถูกคุกคามระดับชาติ คือ เป็ดดำหัวสีน้ำตาล และนกที่อยู่ในภาวะเสี่ยงต่อการถูกคุกคาม คือ เป็ดคับแค และนกกระแตหัวเทา ส่วนนกอื่น ๆ ที่อาศัยและหากินอยู่บริเวณบึง เช่น เป็ดแดง นกยางโทนน้อย นกยางเปีย นกอีแจว เป็ดลาย

ในบึงมีปลาที่ได้รับการบันทึกแล้ว 25 ชนิด โดยมีปลาที่อยู่ในภาวะถูกคุกคาม คือ ปลาดุกด้าน ในจำนวนนี้มี 8 ชนิดที่เป็นปลาในตระกูล Cyprinidae และมี 3 ชนิดที่เป็นปลาในตระกูล Anabantidae ส่วนปลาเศรษฐกิจในบึงมีอยู่ 8 ชนิด ได้แก่  ปลากระสูบจุด ปลาตะโกก ปลาสร้อยขาว ปลาสร้อยนกเขา ปลาแขยง ปลากดเหลือง ปลานิล และปลาช่อน

บริเวณริมบึงจะปกคลุมไปด้วยดงของแห้วทรงกระเทียม กกสามเหลี่ยม และผักไผ่น้ำ กลางผิวน้ำของบึงจะพบบัวสายและบัวหลวง ส่วนใต้น้ำจะพบสาหร่ายหางกระรอก สันตะวาใบพาย และผักบุ้ง และพืชน้ำที่ขึ้นรอบ ๆ เกาะแก่งจะเป็นแพงพวยน้ำและบอน

ปัจจุบันได้ขึ้นทะเบียนเป็นพื้นที่ชุ่มน้ำเขตห้ามล่าสัตว์ป่าบึงโขงหลง   นับเป็นลำดับที่ 2 ของประเทศไทย และลำดับที่ 1098  (Wetland of International Importance) ในปี พ.ศ. 2544 ในทะเบียนพื้นที่ชุ่มน้ำที่มีความสำคัญระหว่างประเทศ

## ความเชื่อ
นอกจากนี้แล้ว บึงโขงหลงยังเป็นสถานที่ ๆ ชาวบ้านมีความเชื่อในตำนานเรื่องพญานาคและเป็นที่ ๆ เชื่อว่า พญานาคมาปรากฏตัวให้เห็นและเกิดปรากฏการณ์บั้งไฟพญานาคด้วย

## อ้างอิง
* เขตห้ามล่าสัตว์ป่าบึงโขงหลง 

## แหล่งข้อมูลอื่น
* รายงานการวิจัยเรื่อง การศึกษาคุณภาพน้ำและสถานภาพของทรัพยากรประมงเพื่อการอนุรักษ์ พื้นที่ชุ่มน้ำ: เขตห้ามล่าสัตว์ป่าบึงโขงหลง จังหวัดหนองคาย

ข
หมวดหมู่:แหล่งน้ำในจังหวัดบึงกาฬ
หมวดหมู่:พื้นที่แรมซาร์ในประเทศไทย
หมวดหมู่:ความเชื่อเกี่ยวกับพญานาค
หมวดหมู่:อำเภอบึงโขงหลง
หมวดหมู่:อำเภอเซกา
ที-34 เมนเตอร์

ที-34|thumb|250px|right
**ที-34 เมนเตอร์** () เป็นเครื่องบินฝึกขั้นต้นแบบหนึ่งใช้งานในกองทัพอากาศและกองทัพเรือสหรัฐฯ ในช่วงปี ค.ศ.  1953 กองทัพอากาศสหรัฐ กำหนดสัญลักษณ์เป็น ที-34 เอ ส่วนกองทัพเรือกำหนดสัญลักษณ์เป็น ที-34 บี เครื่องบิน ที-34 ได้ถูกใช้กันแพร่หลายทั่วโลกและใช้งานกว่า 10 ประเทศ เช่น อาร์เจนตินา ชิลี โคลอมเบีย เอกวาดอร์ อินโดนีเซีย เอลซัลวาดอร์ เม็กซิโก ฟิลิปปินส์ สเปน ตุรกี เวเนซุเอลา และ ญี่ปุ่น ในปี ค.ศ.  1973 ได้มีการพัฒนา ที-34 รุ่นใหม่ โดยใช้เครื่องยนต์เทอร์โบใบพัด กำหนดสัญลักษณ์เป็น ที-34ซี และได้ตั้งชื่อว่า เทอร์ไบน์ เมนเตอร์ และมีการพัฒนารุ่นต่อมาคือ ที-34ซี-1 เทอร์ไบน์ เมนเตอร์ ติดอาวุธขนาดเบา 

## รายละเอียด ที-34
ข้อมูลจำเพาะ 
* **ผู้สร้าง** บริษัทบีช แอร์คราฟท์ (สหรัฐอเมริกา)
* **ประเภท** ฝึกขั้นต้น 2 ที่นั่งเรียงกัน
* **เครื่องยนต์** เทอร์โบใบพัด แพรทท์ แอนด์ วิทนีย์ พีที 6 เอ-25 ให้กำลัง 715 แรงม้า 1 เครื่อง (ที-34ซ๊)
** ลูกสูบ ไลโคมิง ไอจีเอสโอ 480-เอ1 เอฟ 6 ให้กำลัง 340 แรงม้า 1 เครื่อง (ที-34เอ,บี)
* **กางปีก** 10.16 เมตร
* **ยาว** 8.75 เมตร
* **พื้นที่ปีก** 16.71 ตารางเมตร
* **น้ำหนักเปล่า** 1,193 กิโลกรัม
* **น้ำหนักวิ่งขึ้น-ร่อนลงสูงสุด** 1,938 กิโลกรัม
* **อัตราเร็วสูงสุด** 463.5 กิโลเมตร/ชั่วโมง
* **อัตราเร็วขั้นสูง** 414 กิโลเมตร/ชั่วโมง
* **อัตราไต่ขั้นสูง** 388 เมตร/นาที
* **เพดานบินใช้งาน** 9,145 เมตร
* **พิสัยบิน** 1,205 กิโลเมตร เมื่อบินสูง 6,100 เมตร

## อ้างอิง

หมวดหมู่:เครื่องบินฝึก
ตำบลปาดังเบซาร์

**ตำบลปาดังเบซาร์** อำเภอสะเดา จังหวัดสงขลา แยกจากตำบลทุ่งหมอ เมื่อวันที่ 5 สิงหาคม 2527 เพราะตำบลทุ่งหมอมีพื้นที่กว้าง ยากแก่การปกครอง และตำบลปาดังเบซาร์เป็นตำบลติดต่อกับชายแดนประเทศมาเลเซีย อยู่ในเขตการปกครองของอำเภอสะเดา มีจำนวนหมู่บ้านทั้งสิ้น 10 หมู่บ้าน แยกออกเป็นเขตเทศบาล 3 หมู่บ้าน คือ หมู่ที่ 1 บ้านต้นพยอม หมู่ที่ 2 บ้านปาดังเบซาร์ และหมู่ที่ 9 บ้านควนขัน

## ดูเพิ่ม
* เทศบาลเมืองปาดังเบซาร์ ครอบคลุมพื้นที่บางส่วนของตำบลปาดังเบซาร์
* เทศบาลตำบลปาดัง ครอบคลุมพื้นที่ตำบลปาดังเบซาร์ส่วนที่เหลือ

ป
หมวดหมู่:อำเภอสะเดา
หมวดหมู่:เขตแดนไทย–มาเลเซีย
วังสวนกุหลาบ

**วังสวนกุหลาบ ** เป็นวังที่ประทับของสมเด็จพระเจ้าบรมวงศ์เธอ เจ้าฟ้าอัษฎางค์เดชาวุธ กรมหลวงนครราชสีมา ตั้งอยู่ที่มุมถนนนครราชสีมากับถนนศรีอยุธยา โดยทางด้านทิศเหนือติดกับถนนอู่ทอง  และทิศตะวันออกติดกับสวนอัมพร  ซึ่งอาณาเขตดังกล่าวเป็นส่วนหนึ่งของพระราชวังดุสิต

## ประวัติ
ตามเดิมพระบาทสมเด็จพระจุลจอมเกล้าเจ้าอยู่หัวมีพระราชดำริที่จะสร้างวังสมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา ที่วังริมแม่น้ำเจ้าพระยาตอนใต้ปากคลอง(ตลาด) คูเมืองเดิม ครั้งเสด็จฯกลับมาจากทรงศึกษาในประเทศอังกฤษ พระบาทสมเด็จพระจุลจอมเกล้าเจ้าอยู่หัว มีพระราชประสงค์จะให้ทรงศึกษาราชการอยู่ใกล้พระองค์ จึงได้โปรดเกล้าฯให้สร้างตำหนักชั่วคราวที่สวนดุสิต ตรงริมถนนใบพร พระราชทานนามว่า  "สวนกุหลาบ" สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา จึงเสด็จประทับอยู่ตลอดรัชกาลที่ 5

ในสมัยรัชกาลที่ 6 โปรดเกล้าฯ ให้ขยายเขตที่วังสวนกุหลาบออกไปให้กว้างขวางกว่าเก่า สร้างพระตำหนักและท้องพระโรงพระราชทานเป็นอาคารถาวร สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมาได้ประทับอยู่จนเสด็จทิวงคตในปีพุทธศักราช 2468

## สถาปัตยกรรม
วังสวนกุหลาบสร้างตามแบบสถาปัตยากรรมของยุโรป ตัวอาคารมี 2 ชั้น ก่ออิฐถือปูน ทาสีเหลืองอ่อน  หลังคามุงกระเบื้องสีแดง ภายในตกแต่งอย่างงดงาม มีทางลับลงยังโถงชั้นใต้ดินขนาดใหญ่ แบ่งเป็นโซนเป็นห้องจำนวนมาก พื้นที้ชั้นใต้ดินนี้ เคยเป็นศูนย์บัญชาการหน่วยข่าวกรอง สมัย จอมพล ป.พิบูลสงคราม 

## การใช้งาน
วังสวนกุหลาบเคยใช้ประดิษฐานพระบรมศพและพระศพ ดังนี้

* สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา
* สมเด็จพระมหิตลาธิเบศร อดุลยเดชวิกรม พระบรมราชชนก

ที่วังนี้เคยเป็นที่ทำการของรัฐบาล ในสมัยจอมพลแปลก พิบูลสงคราม เป็นนายกรัฐมนตรี และเป็นที่ตั้งของกองอำนวยการรักษาความมั่นคงภายในราชอาณาจักร (กอ.รมน.) ซึ่งต่อมาได้ย้ายไปอยู่ที่สวนรื่นฤดี ในปีพุทธศักราช 2507 ต่อมากองออมทรัพย์ กองแผนและโครงการของกรมสวัสดิการทหารบกได้ย้ายจากสวนพุดตานมาทำการอยู่ที่วังนี้แทน จนกระทั่งในวันที่ 9 ธันวาคม พุทธศักราช 2539 กรมสวัสดิการทหารบก ได้ทำหนังสือถวายคืนวังสวนกุหลาบให้กลับมาอยู่ในความควบคุมดูแลของสำนักพระราชวัง โดยมีพิธีส่งมอบเมื่อวันที่ 17 ธันวาคม พุทธศักราช 2539 พระบาทสมเด็จพระมหาภูมิพลอดุลยเดชมหาราช บรมนาถบพิตร จึงทรงพระกรุณาโปรดเกล้าฯ พระราชทานจิตรกรรมฝีพระหัตถ์ มาจัดแสดงไว้ที่พระตำหนักวังสวนกุหลาบตั้งแต่วันที่ 28 ธันวาคม พุทธศักราช 2542

นอกจากนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ยังใช้เป็นที่ทรงงาน และโปรดให้คณะบุคคลมาเข้าเฝ้าที่วังสวนกุหลาบอยู่เสมอ

## แหล่งข้อมูลอื่น

หมวดหมู่:พระราชวังดุสิต
สวนกุหลาบ
หมวดหมู่:โบราณสถานในเขตดุสิต
นอร์ธรอป T-38 ทาลอน

**นอร์ธรอป T-38 ทาลอน** (Northrop T-38 Talon) เป็นเครื่องบินฝึกแบบสองที่นั่ง ความเร็วเหนือเสียง ติดตั้งเครื่องยนต์เจ็ตคู่ ผลิตโดยบริษัทผู้ผลิตอากาศยานอเมริกัน Northrop Corporation มันเป็นเครื่องบินฝึกเหนือเสียงลำแรกของโลกและยังเป็นรุ่นที่ผลิตมากที่สุด

ที่มาของ T-38 สามารถย้อนกลับไปได้ถึงปี 1952 และโครงการเครื่องบินขับไล่ N-102 Fang และ N-156 ของนอร์ธรอปในช่วงกลางทศวรรษ 1950 ผู้บริหาร Northrop ตัดสินใจดัดแปลง N-156 เพื่อตอบสนองความต้องการใหม่ของกองทัพอากาศสหรัฐ (USAF) สำหรับเครื่องบินฝึกเหนือเสียงที่จะมาแทน ล็อกฮีด T-33 การประมูลครั้งนี้ประสบความสำเร็จ ส่วนหนึ่งเพราะมีต้นทุนการใช้งานตลอดอายุการใช้งานต่ำกว่าคู่แข่ง บริษัทได้รับคำสั่งซื้อเบื้องต้นให้สร้างต้นแบบ 3 ลำ โดยลำแรกได้รับการกำหนดชื่อว่า YT-38 และทำการบินครั้งแรกเมื่อวันที่ 10 เมษายน 1959 T-38 เข้าประจำการในกองทัพอากาศสหรัฐเมื่อวันที่ 17 มีนาคม 1961

กองทัพอากาศสหรัฐเป็นผู้ใช้งาน T-38 รายใหญ่ที่สุด ผู้ใช้งานเพิ่มเติม ได้แก่ NASA และกองทัพเรือสหรัฐ โรงเรียนฝึกนักบินทดสอบการบินของกองทัพเรือที่ Patuxent River รัฐแมรีแลนด์ เป็นผู้ใช้งานหลักของกองทัพเรือ T-38 ยังถูกใช้โดยกองทัพเรือสหรัฐเพื่อการฝึกการรบทางอากาศกับเครื่องบินต่างแบบ จนกระทั่งถูกแทนที่โดย F-5 ไทเกอร์ทู นักบินชาติสมาชิก NATO หลายประเทศก็บิน T-38 ในโครงการฝึกร่วมกับนักบินอเมริกันเช่นกัน

T-38 ยังคงประจำการในหลายกองทัพอากาศ ณ ปี 2025 และอยู่ในประจำการกับกองทัพอากาศสหรัฐมานานกว่า 60 ปีแล้ว นับตั้งแต่ผู้ใช้งานรายแรก

ในเดือนกันยายน 2018 กองทัพอากาศสหรัฐประกาศความเป็นไปได้ที่จะเปลี่ยนทาลอนด้วย T-7 เรดฮอว์ก ภายในปี 2034 หากการผลิตล็อตแรกของ T-7A เริ่มต้นภายในปี 2026 กำหนดการทดแทนนี้ขึ้นอยู่กับการอนุมัติจากสภาคองเกรส และการส่งมอบ ประเมินผล และได้รับความพร้อมใช้งานเบื้องต้นจากกองทัพอากาศในปี 2027

## รายละเอียด ที-38
ข้อมูลจำเพาะ 
* **ผู้สร้าง** บริษัทนอร์ทธรอป แอร์คราฟท์ (สหรัฐอเมริกา)
* **ประเภท** เจ๊ตฝึกขึ้นสูง ความเร็วเหนือเสียง 2 ที่นั่งเรียงกัน
* **เครื่องยนต์** เทอร์โบเจ๊ต เจเนอรัล อีเล็คตริค เจ 65-ยีอี-5 ให้แรงขับเครื่องละ 1,216 กิโลกรัม และ 1,748 กิโลกรัม เมื่อใช้สันดาปท้าย 2 เครื่อง
* **กางปีก** 7.7 เมตร
* **ยาว** 14.13 เมตร
* **สูง** 3.92 เมตร
* **พื้นที่ปีก** 15.8 ตารางเมตร
* **น้ำหนักวิ่งขึ้นสูงสุด** 5,465 กิโลกรัม
* **อัตราเร็วขั้นสูง** 1.23 มัค ที่ระยะสูง 11,000 เมตร
* **อัตราเร็วเดินทาง** 0.95 มัค
* **อัตราเร็วเดินทางประหยัด** 0.88 มัค
* **อัตราไต่** 9,145 เมตร
* **เพดานบินใช้งาน** 16,335 เมตร
* **เพดานบินเมื่อใช้เครื่องยนต์เดียว** 12,200 เมตร
* **ระยะทางวิ่งขึ้น** 762 เมตร
* **ระยะทางวิ่งลง** 914 เมตร
* **พิสัยบิน** 1,770 กิโลเมตร
* **อาวุธ** ไม่ติดอาวุธ

## อ้างอิง

หมวดหมู่:เครื่องบินฝึก
หมวดหมู่:อากาศยานไอพ่นสองเครื่องยนต์
แม่น้ำสะแกกรัง

**แม่น้ำสะแกกรัง** เป็นแม่น้ำสายสำคัญของจังหวัดนครสวรรค์และจังหวัดอุทัยธานี ต้นน้ำเกิดจากเขาปลายห้วยขาแข้งในเขตอำเภอแม่วงก์ จังหวัดนครสวรรค์ ไหลลงทางทิศเหนือแล้ววกไปทางทิศตะวันออก เป็นเส้นแบ่งเขตระหว่างอำเภอแม่วงก์ จังหวัดนครสวรรค์ กับอำเภอปางศิลาทองและอำเภอขาณุวรลักษบุรี จังหวัดกำแพงเพชร ไหลลงทางทิศตะวันออกเฉียงใต้ กลับเข้าเขตอำเภอแม่วงก์และเข้าเขตอำเภอลาดยาว เป็นเส้นแบ่งเขตระหว่างอำเภอลาดยาว จังหวัดนครสวรรค์ กับอำเภอสว่างอารมณ์ จังหวัดอุทัยธานี เข้าเขตอำเภอสว่างอารมณ์ เป็นเส้นแบ่งเขตระหว่างอำเภอสว่างอารมณ์กับอำเภอทัพทัน เข้าเขตอำเภอทัพทัน แล้วเป็นเส้นแบ่งเขตระหว่างอำเภอโกรกพระ จังหวัดนครสวรรค์ กับอำเภอเมืองอุทัยธานี จังหวัดอุทัยธานี เข้าเขตอำเภอเมืองอุทัยธานี ไปลงแม่น้ำเจ้าพระยาที่บ้านหนองปลามัน ตำบลท่าซุง มีความยาวประมาณ 225 กิโลเมตร

แม่น้ำสะแกกรังมีหลายชื่อตามท้องถิ่นที่แม่น้ำไหลผ่าน ได้แก่
* **ห้วยผาแดง** และ **ห้วยเดื่อ** คือช่วงที่ไหลจากต้นน้ำขึ้นไปทางทิศเหนือก่อนวกไปทางทิศตะวันออก
* **ห้วยแม่วงก์** **แม่น้ำแม่วงก์** และ **น้ำแม่วงก์** คือช่วงที่ไหลเป็นเส้นแบ่งเขตระหว่างจังหวัดกำแพงเพชรกับจังหวัดนครสวรรค์ ไปจนถึงช่วงที่ไหลผ่านเขตอำเภอลาดยาว จังหวัดนครสวรรค์
* **น้ำวังม้า** **ห้วยวังม้า** และ **แม่น้ำวังม้า** คือช่วงที่ไหลผ่านเขตอำเภอลาดยาว จังหวัดนครสวรรค์ และอำเภอสว่างอารมณ์ จังหวัดอุทัยธานี                    
* **แควตากแดด** **แม่น้ำตากแดด** หรือ **แม่น้ำแควตากแดด** คือช่วงไหลผ่านเขตอำเภอสว่างอารมณ์ อำเภอทัพทัน และอำเภอเมืองอุทัยธานี จังหวัดอุทัยธานี ไปจนถึงปากคลองหนองอีเติ่ง
* **แม่น้ำสะแกกรัง** คือช่วงตั้งแต่ปากคลองหนองอีเติ่ง (ที่บ้านหนองอีเติ่ง ตำบลเนินแจง และบ้านจักษา ตำบลสะแกกรัง) ไปจนถึงแม่น้ำเจ้าพระยา

## อ้างอิง

สะแกกรัง
สะแกกรัง
สะแกกรัง
หมวดหมู่:อำเภอแม่วงก์
หมวดหมู่:อำเภอปางศิลาทอง
หมวดหมู่:อำเภอขาณุวรลักษบุรี
หมวดหมู่:อำเภอลาดยาว
หมวดหมู่:อำเภอสว่างอารมณ์
หมวดหมู่:อำเภอทัพทัน
หมวดหมู่:อำเภอโกรกพระ
หมวดหมู่:อำเภอเมืองอุทัยธานี
ศูนย์ศึกษาการพัฒนาพิกุลทอง

**โครงการศูนย์ศึกษาการพัฒนาพิกุลทอง** เป็นโครงการอันเนื่องมาจากพระราชดำริ เพื่อพัฒนาพื้นที่พรุในจังหวัดนราธิวาส โดยมีที่ตั้งโครงการ อยู่ที่ ตำบลกะลุวอ อำเภอเมืองนราธิวาส จังหวัดนราธิวาส
 
## ประวัติ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จพระราชดำเนินแปรพระราชฐานประทับแรม ณ พระตำหนักทักษิณราชนิเวศน์ จังหวัดนราธิวาส ในระหว่างวันที่ 18 สิงหาคม - 3 ตุลาคม พ.ศ. 2524 พระองค์ได้เสด็จเยี่ยมราษฎรโดยทั่วไปในเขตพื้นที่จังหวัดนราธิวาส ทอดพระเนตรเห็นสภาพพื้นที่และความจำเป็นที่จะยกระดับความเป็นอยู่ ภาระเศรษฐกิจของประชาชนในพื้นที่จังหวัดให้ดีขึ้น จึงมีพระราชดำริและพระราชกระแสรับสั่งต่อเจ้าหน้าที่และผู้ติดตามเสด็จ ให้พิจารณาปรับปรุงกิจการพัฒนาด้านต่าง ๆ โดยเฉพาะการพัฒนาพื้นที่พรุ โดยมีพระราชกระแสรับสั่งต่อ พระเจ้าวรวงศ์เธอ พระองค์เจ้าจักรพันธ์เพ็ญศิริ องคมนตรี (พระยศหม่อมเจ้าในขณะนั้น) นายชิต นิลพานิช ผู้ว่าราชการจังหวัดนราธิวาส (ในขณะนั้น) นายเล็ก จินดาสงวน ผู้ช่วยอธิบดีกรมชลประทาน (ในขณะนั้น) นายวารินทร์ บุษบรรณ เกษตรจังหวัดนราธิวาส (ในขณะนั้น) นายอำเภอท้องที่ และข้าราชการอื่นที่เกี่ยวข้อง โดยสรุปสาระสำคัญได้ดังนี้

ด้วยพื้นที่จำนวนมากในจังหวัดนราธิวาส เป็นที่ลุ่มต่ำมีน้ำขังตลอดปี ดินมีความอุดมสมบูรณ์ต่ำ ซึ่งมีเนื้อที่ ทั้งหมดประมาณ 300,000 ไร่ ประชากรจำนวนมากไม่มีที่ทำกิน แม้เมื่อระบายน้ำออกหมดแล้วยังยากที่จะใช้ประโยชน์ทางการเกษตรให้ได้ผล ทั้งนี้เนื่องจากดินมีสารไพไรท์ทำให้เกิดกรดกำมะถัน เมื่อดินแห้งทำให้ดินเปรี้ยว ควรปรับปรุงดินให้ดีขึ้น ดังนั้นจึงเห็นสมควรที่จะมีการปรับปรุงพัฒนาโดยให้หน่วยงานต่าง ๆ ที่เกี่ยวข้องเข้ามาดำเนินการศึกษา และพัฒนาพื้นที่พรุร่วมกันแบบผสมผสาน และนำผลสำเร็จของโครงการไปเป็นแบบอย่างในการที่จะพัฒนาพื้นที่พรุในโอกาสต่อไป

การสนองพระราชดำริ ได้มีการร่วมประชุมระหว่างจังหวัดนราธิวาส และ สำนักงาน กปร. โดยมีหม่อมเจ้าจักรพันธ์เพ็ญศิริ จักรพันธุ์ เป็นประธาน เพื่อกำหนดนโยบายเกี่ยวกับการจัดตั้งโครงการศูนย์ศึกษาการพัฒนา โดยให้ชื่อว่า **"ศูนย์ศึกษาการพัฒนาพิกุลทอง"** สำนักงาน กปร. ได้นำนโยบายดังกล่าวไปประสานหน่วยงานที่เกี่ยวข้องเพื่อศึกษาปัญหาในพื้นที่ และสรุปเป็นข้อเสนอแนะโครงการ ขออนุมัติจากสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.) และได้อนุมัติหลักการเมื่อวันที่ 6 มกราคม พ.ศ. 2525

## อ้างอิง

## แหล่งข้อมูลอื่น
* http://www.dnp.go.th/planing/special_project/2545/South/Pikuntong.htm 

หมวดหมู่:โครงการอันเนื่องมาจากพระราชดำริ
พิกุลทอง
หมวดหมู่:การศึกษาในจังหวัดนราธิวาส
เจ้าชายแคสเปียน

**เจ้าชายแคสเปียน** (: The Return to Narnia หรือ Prince Caspian เฉยๆ ในบางฉบับ) เป็นนิยายแฟนตาซีเยาวชนในชุดตำนานแห่งนาร์เนีย เขียนโดยซี. เอส. ลูอิส ใน พ.ศ. 2494(ค.ศ. 1951) ถือเป็นเล่มที่สองในชุดถ้านับตามลำดับเวลาที่เขียน แต่ถ้านับตามลำดับเหตุการณ์ในเรื่องถือเป็นลำดับที่สี่ ฉบับภาษาไทยจัดพิมพ์โดยสำนักพิมพ์ผีเสื้อ แปลโดยสุมนา บุณยะรัตเวช พิมพ์ครั้งแรก พ.ศ. 2545

## รายชื่อบท
#เกาะ
#ท้องพระคลังโบราณ
#ฅนแคระ
#ฅนแคระเล่าเรื่องเจ้าชายแคสเปี้ยน
#การผจญภัยของเจ้าชายแคสเปี้ยนบริเวณภูเขา
#ประชากรที่ซ่อนเร้น
#ภัยมาสู่นาร์เนียโบราณ
#ออกจากเกาะ
#ลูซี่มองเห็นอะไร
#การกลับมาของสิงโต
#สิงโตคำราม
#มนตร์ร้าย และความพยาบาทที่คาดไม่ถึง
#จอมราชันเข้าบัญชาการ
#ทั้งหมดมีงานเต็มมือ
#อัสลานสร้างประตูในอากาศ

## เนื้อเรื่อง
เนื้อเรื่องเกิดขึ้นใน พ.ศ. 2484(ค.ศ. 1941) โดยพี่น้องตระกูลพีเวนซี่ทั้ง 4 คนที่เป็นตัวเอกในตู้พิศวงได้กลับมายังดินแดนนาร์เนียอีกครั้ง และพบว่าเวลาในดินแดนนาร์เนียล่วงเลยไปมากกว่าหนึ่งพันปี หลังจากเหตุการณ์ช่วงที่พวกเขาได้ปกครองดินแดนในฐานะพระราชา และพระราชินี (เหตุการณ์ใน ตู้พิศวง)

เด็กทั้งสี่คนได้มีส่วนร่วมในการช่วยเจ้าชายแคสเปียน ชาวเทลมารีน ผู้เป็นเจ้าของบัลลังก์ที่แท้จริงในยุคนั้น ชิงบัลลังก์คืนมาจากพระราชามิราซ อาเขยของพระองค์ที่แย่งบัลลังก์ไป โดยได้รับความช่วยเหลือจากสิงโตอัสลานอีกครั้ง

ช่วงสุดท้ายเด็กทั้งสี่คนได้กลับมายังประเทศอังกฤษ โดยปีเตอร์และซูซานได้รับการบอกกล่าวจากอัสลานว่า ทั้งสองคนโตเกินกว่าจะเข้ามาในนาร์เนียได้อีกแล้ว

เจ้าชายแคสเปียนยังมีบทบาทต่อในหนังสือเล่มถัดไปอีก 2 เล่ม คือ ผจญภัยโพ้นทะเล และเก้าอี้เงิน
## ฉบับภาพยนตร์
หลังจากประสบความสำเร็จใน อภินิหารตำนานแห่งนาร์เนีย ตอน ราชสีห์ แม่มด กับตู้พิศวง ทางวอลท์ ดิสนีย์ พิคเจอร์สนำตอนเจ้าชายแคสเปี้ยนไปสร้างเป็นภาคต่อในชื่อว่าอภินิหารตำนานแห่งนาร์เนีย ตอน เจ้าชายแคสเปี้ยน ได้ฉายในปี พ.ศ. 2551 มีรายชื่อนักแสดงดังต่อไปนี้
วิลเลียม มอสลีย์ แสดงเป็น ปีเตอร์ พีเวนซี 
แอนนา ป็อปเปิลเวลล์ แสดงเป็น ซูซาน พีเวนซี 
สแกนดาร์ คีย์เนส แสดงเป็น เอ็ดมันด์ พีเวนซี
จอร์จี เฮนลีย์ แสดงเป็น ลูซี พีเวนซี 
เบ็น บาร์น แสดงเป็น เจ้าชายแคสเปียน
เลียม นีซัน ให้เสียง อัสลาน
ทิลดา สแวนตัน แสดงเป็น แม่มดขาว

หมวดหมู่:วรรณกรรมเยาวชน
หมวดหมู่:วรรณกรรมภาษาอังกฤษ
หมวดหมู่:นาร์เนีย
หมวดหมู่:คนแคระในวัฒนธรรมประชานิยม
บุญรอด สมทัศน์

พลเอก **บุญรอด สมทัศน์** (17 พฤศจิกายน พ.ศ. 2484 – 25 กุมภาพันธ์ พ.ศ. 2567) เป็นนายทหารบกชาวไทย อดีตรัฐมนตรีว่าการกระทรวงกลาโหม ในรัฐบาลพลเอก สุรยุทธ์ จุลานนท์

## ประวัติ
บุญรอด เกิดเมื่อวันที่ 17 พฤศจิกายน พ.ศ. 2484 ด้านครอบครัวสมรสกับนางชาลินี สมทัศน์ มีบุตร 3 คน คือ บุลโรจน์ สมทัศน์, รสมาลย์ มงคลวิสุทธิ์ และบุณยวัฒน์ สมทัศน์ ต่อมาชาลินี สมทัศน์ ได้เสียชีวิตลง บุญรอด ได้สมรสใหม่กับชลทิพย์ สมทัศน์ จนถึงแก่อนิจกรรม

สำเร็จการศึกษาก่อนเข้ารับราชการ จากโรงเรียนเตรียมทหาร รุ่นที่ 1 พ.ศ. 2501 โรงเรียนนายร้อยพระจุลจอมเกล้า รุ่นที่ 12 พ.ศ. 2503 และโรงเรียนนายร้อยทหารบกฝรั่งเศส พ.ศ. 2507

บุญรอด ถึงแก่อนิจกรรม เมื่อวันที่ 25 กุมภาพันธ์ พ.ศ. 2567 สิริอายุ 82 ปี

## ตำแหน่งทางทหาร

* ผู้บังคับการกรมรบพิเศษที่ 1
* เสนาธิการ หน่วยบัญชาการสงครามพิเศษ
* ผู้บัญชาการกองพลรบพิเศษที่ 2
* รองผู้บัญชาการหน่วยบัญชาการสงครามพิเศษ
* ผู้ช่วยเสนาธิการทหารบกฝ่ายข่าว
* รองเสนาธิการทหารบก
* เสนาธิการทหารบก
* เสนาธิการทหาร
## เครื่องราชอิสริยาภรณ์

### เครื่องราชอิสริยาภรณ์ไทย

### ต่างประเทศ

*  :
** พ.ศ. 2511 - 80x80px แกลแลนทรี่ครอส ประดับดาวทอง
** พ.ศ. 2510 - 80x80px เหรียญรณรงค์เวียดนาม
*  :
** พ.ศ. 2511 - 80x80px เหรียญบรอนซ์สตาร์ ประดับ วี

## อ้างอิง

หมวดหมู่:รัฐมนตรีว่าการกระทรวงกลาโหมไทย
หมวดหมู่:ทหารบกชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรมาลา
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:นักกีตาร์ชาวไทย
หมวดหมู่:ผู้ได้รับรางวัลเกียรติยศจักรดาว
มีชัย วีระไวทยะ

**มีชัย  วีระไวทยะ** (เกิด 17 มกราคม พ.ศ. 2484) กรรมการสภามหาวิทยาลัยมหิดลกรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 อดีตนักแสดงชาวไทย อดีตรัฐมนตรีประจำสำนักนายกรัฐมนตรี เป็นบุคคลมีชื่อเสียงจากบทบาทการรณรงค์การใช้ถุงยางอนามัย สำหรับการคุมกำเนิด และป้องกันโรคติดต่อทางเพศสัมพันธ์  โดยเป็นผู้ก่อตั้งสมาคมพัฒนาประชากรและชุมชน ตั้งแต่ พ.ศ. 2517  จนทำให้ช่วงนั้นคนไทยนิยมเรียกชื่อถุงยางอนามัยว่า "ถุงมีชัย"

## ประวัติ
thumb|180px|left|พระชลธารวินิจฉัย (กัปตันฉุน) ทวดของเขา เป็นกัปตันของกองเรือพาณิชย์สยาม
มีชัยเกิดวันที่ 17 มกราคม พ.ศ. 2484 เป็นบุตรของนายแพทย์ สมัค วีระไวทยะ กับแพทย์หญิง อิสซาเบลลา แมคคินนอน "เอลลา" โรเบิร์ตสัน มีพี่น้องสี่คน

สกุลของบิดาเป็นชาวไทยเชื้อสายจีน มีบรรพบุรุษอพยพจากทางตอนใต้ของจีนเข้ามาลงหลักปักฐานในจังหวัดสมุทรสงครามตั้งแต่ศตวรรษที่ 19 เป็นต้นมา บิดาได้ทุนเล่าเรียนหลวงจากพระบาทสมเด็จพระมงกุฎเกล้าเจ้าอยู่หัวเพื่อศึกษาต่อด้านการแพทย์ที่ประเทศอังกฤษ เขาเป็นหลานป้าของคุณหญิงจำนง พิณพากย์พิทยเภทผู้ได้รับทุนหลวงจากสมเด็จพระศรีสวรินทิราบรมราชเทวี พระพันวัสสาอัยยิกาเจ้าสำหรับศึกษาต่อด้านพยาบาลที่สหรัฐ ส่วนสกุลของเอลลา มารดา เป็นชาวสกอตชนชั้นกลางค่อนไปทางสูง มีตาคือเดวิด แอนเดอร์สัน โรเบิร์ตสัน เป็นข้าราชการกรมศุลกากรของอังกฤษ

มีชัยได้รับการเลี้ยงดูอย่างไทย ใช้ภาษาไทย ไปโรงเรียนไทย ถือธรรมเนียมไทย และศึกษาศาสนาพุทธเช่นเดียวกับเด็กไทยทั่วไป ด้วยความที่มีบิดาเป็นชาวพุทธ และมารดาเป็นแองกลิคัน มารดาจึงไม่บังคับให้ลูกนับถือศาสนาใดแต่ให้ศึกษาไปก่อน แม้จะเคยพาลูก ๆ ไปคริสตจักรไคร้สตเชิชบ้างนาน ๆ ครั้ง มีชัยกล่าวว่าปัจจุบันตนยังไม่เลือกว่าจะนับถือศาสนาใด

จบการศึกษาปริญญาตรี สาขาเศรษฐศาสตร์ จากมหาวิทยาลัยเมลเบิร์น 

สมรสกับหม่อมราชวงศ์บุตรี วีระไวทยะ (นามสกุลเดิม กฤดากร) รองอธิบดีกรมราชเลขานุการในพระองค์

## การทำงาน
นายมีชัย  วีระไวทยะ เคยได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงอุตสาหกรรม ในรัฐบาลพลเอกเปรม ติณสูลานนท์ และรัฐมนตรีประจำสำนักนายกรัฐมนตรี ในรัฐบาลนายอานันท์ ปันยารชุน 2 สมัย และได้รับการแต่งตั้งเป็นวุฒิสมาชิกอีกหลายสมัย

ในปี พ.ศ. 2513 นายมีชัย ได้รับบทบาทแสดงนำเป็น โกโบริ ในละครเรื่อง คู่กรรม ออกอากาศทางสถานีโทรทัศน์ ช่อง 7 ขาว-ดำ 

นายมีชัยได้รับรางวัลแมกไซไซ สาขาบริการสาธารณะ ในปี พ.ศ. 2537 และรางวัลสมเด็จเจ้าฟ้ามหิดล สาขาสาธารณสุข ในปี พ.ศ. 2552 (เมื่อวันที่ 3 ธันวาคม พ.ศ. 2552)

## เครื่องราชอิสริยาภรณ์

### เครื่องราชอิสริยาภรณ์ต่างประเทศ
*  :  เครื่องราชอิสริยาภรณ์ออสเตรเลีย (พ.ศ. 2538)

## ลำดับสาแหรก



## อ้างอิง
; เชิงอรรถ

; บรรณานุกรม
* มีชัย วีระไวทยะ และสนธิ เตชานันท์. *ไผ่นอกกอ.* กรุงเทพฯ : ซีเอ็ดยูเคชั่น, 2561

## แหล่งข้อมูลอื่น
* ชีวประวัติ นายมีชัย วีรไวทยะ 

หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายสกอตแลนด์
หมวดหมู่:นักการเมืองไทย
หมวดหมู่:รัฐมนตรีประจำสำนักนายกรัฐมนตรีไทย
หมวดหมู่:โฆษกประจำสำนักนายกรัฐมนตรีไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:สมาชิกวุฒิสภากรุงเทพมหานคร
หมวดหมู่:สมาชิกสภาปฏิรูปแห่งชาติ
หมวดหมู่:ผู้ได้รับรางวัลแมกไซไซ
หมวดหมู่:ผู้ได้รับปริญญากิตติมศักดิ์จากมหาวิทยาลัยขอนแก่น
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
ซีชาโดว์

ซีชาโดว์|thumb|250px|right
**ซีชาโดว์** หรือ **เรือล่องหน** () เป็นผลงานการสร้างของบริษัทล็อกฮีด สร้างให้กับกองทัพเรือสหรัฐฯ โดยการหน้านี้มีการสร้างเรือในลักษณะนี้มาแล้วในปี ค.ศ. 1970 แต่มีขนาดเล็กกว่า เรือซีชาโดว์ถูกสร้างขึ้นเพื่อการทดสอบเทคโนโลยีการควบคุมเรือ มีกำลังพลประจำเรือ 4 นาย ซีชาโดว์ถูกทดสอบเป็นครั้งแรกในระหว่างปี 1985-1986 และถูกทดลองในช่วงเวลากลางคืนเพื่อปิดเป็นความลับ ในช่วงกลางวันจะนำขึ้นไปไว้บนอู่ลอยที่ปิดอย่างมิดชิดซึ่งเรือถูกเก็บรักษาไว้เป็นความลับเป็นเวลานานกว่า 7 ปี และถูกเปิดเผยในวันที่ 11 เมษายน ค.ศ. 1993 โดยการทดลองในเวลากลางวันอย่างไม่เป็นความลับ รูปแบบของเรือซีชาโดว์มีลักษณะคล้ายเครื่องบิน เอฟ-117 ไนท์ฮ็อค ที่สร้างขึ้นโดยบริษัทล็อกฮีดเช่นเดียวกัน เรือซีชาโดว์มีพื้นสัมผัสน้ำน้อยมากบริเวณข้างลำตัวเรือพอนทูนทั้งสองข้างจะสัมผัสน้ำส่วนบริเวณกลางจะยกลอย มีการติดตั้งระบบขับเคลื่อนด้วยระบบ ดีเซล-ไฟฟ้า เครื่องยนต์ดีเซลจะอยู่บริเวณส่วนหัวของตัวเรือ ส่วนมอเตอร์ไฟฟ้าจะขับเพลาใบจักรที่ติดตั้งอยู่บริเวณส่วนพอนทูนที่สัมผัสน้ำ ภารกิจของเรือซีชาโดว์คือไว้เป็นฐานยิงอาวุธนำวิถีพื้นสู่อากาศเพื่อปกป้องกองเรือบรรทุกเครื่องบินจากเครื่องบินข้าศึก

## รายละเอียด ซีชาโดว์
ข้อมูลจำเพาะ
* ระวางขับ 560 ต้น
* กว้าง 21 เมตร
* ยาว 50 เมตร
* กินน้ำลึก 4.2 เมตร
* เครื่องยนต์ ดีเซล-ไฟฟ้า

## อ้างอิง

หมวดหมู่:เรือในสังกัดกองทัพเรือสหรัฐ
หมวดหมู่:เรือรบล่องหน
ขรรค์ชัย บุนปาน

**ขรรค์ชัย บุนปาน** (เกิด 20 เมษายน พ.ศ. 2487)  เป็นนักหนังสือพิมพ์และคอลัมนิสต์ชาวไทย เป็นหนึ่งในผู้ก่อตั้งหนังสือพิมพ์มติชนรายวัน ประธานกรรมการ บริษัท มติชน จำกัด (มหาชน) นักเขียนรางวัลศรีบูรพา ประจำปี พ.ศ. 2548

## ประวัติ
นายขรรค์ชัย เกิดเมื่อวันพฤหัสบดีที่  ที่จังหวัดราชบุรี จบชั้นมัธยมศึกษา ที่โรงเรียนวัดนวลนรดิศ และอุดมศึกษา ที่คณะโบราณคดี มหาวิทยาลัยศิลปากร เคยเป็นพนักงานบริษัท เนชั่นมัลติมีเดียกรุ๊ป  มีงานเขียนตั้งแต่สมัยยังเรียนหนังสือ ทั้งบทกวีและเรื่องสั้น ลงในนิตยสารหลายฉบับ เช่น สยามรัฐสัปดาหวิจารณ์, ชาวกรุง, ช่อฟ้า, เฟื่องนคร, สามยอด, หนุ่มเหน้าสาวสวย เป็นต้น

หลังจากเรียนจบ เข้าทำงานเป็นครูสอนภาษไทยที่โรงเรียนมาแตร์เดอีวิทยาลัย ต่อมาทำงานเป็นผู้จัดการฝ่ายประชาสัมพันธ์ ห้างเซ็นทรัล และเป็นนักข่าว ที่หนังสือพิมพ์สยามรัฐ ครั้งหนึ่ง ความคมคายของขรรค์ชัย ถูกใจ ม.ร.ว.คึกฤทธิ์ ปราโมช เป็นนักหนา เมื่อท่านถามว่า วิธีคุมกำเนิดที่ดีที่สุดคืออะไร ขรรค์ชัยตอบกลับไปว่า *คุมกำหนัด* นอกจากนี้ เป็นผู้กล่าวคำคม *โลกมีไว้เหยียบ ไม่ได้มีไว้แบก*

เมื่อปี พ.ศ. 2548 ขรรค์ชัยได้รับ*รางวัลเกียรติคุณพิเศษ 100 ปี ศรีบูรพา* สาขานักหนังสือพิมพ์ เนื่องในการจัดงาน *100 ปี ศรีบูรพา ([[กุหลาบ สายประดิษฐ์]])* ซึ่งมีเกียรติยศเทียบเท่ารางวัลศรีบูรพา มีบุตรสาวคือ น.ส.ปานบัว บุนปาน บรรณาธิการสำนักพิมพ์มติชน

ในวันที่ 23 มิถุนายน พ.ศ. 2558 ศาลทหารออกหมายจับเขาข้อหาขัดคำสั่งคณะรักษาความสงบแห่งชาติ มีการถอนหมายจับในวันเดียวกัน

## อ้างอิง

## แหล่งข้อมูลอื่น
* ประวัติ ขรรค์ชัย บุนปาน

หมวดหมู่:บุคคลจากอำเภอบ้านโป่ง
หมวดหมู่:ครูชาวไทย
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:คอลัมนิสต์
หมวดหมู่:เครือมติชน
หมวดหมู่:บุคคลจากโรงเรียนวัดนวลนรดิศ
หมวดหมู่:บุคคลจากโรงเรียนวัดราชโอรส
หมวดหมู่:บุคคลจากคณะโบราณคดี มหาวิทยาลัยศิลปากร
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:นักเขียนจากจังหวัดราชบุรี